Det er Avisa Hordaland som omtaler det frekke tyveriet.

En eller flere kakemonser har brutt seg inn i ungdomshuset Trudvang i Granvin og forsynt seg av varene.

– Tyvene har brutt seg inn gjennom kjøkkenvinduet og rotet. Det ble stjålet brus og kaffe, og fra fryseren var store deler av en marsipankake borte, sier leder for Granvin ungdomslag, Marit Askeland til avisen.

Kaketyveriet går inn i kategorien «spesielt», da den store hadde et bilde av en konfirmant på seg.

– Vår teori er at det er lokale helter som har gjort dette, ellers ville de ha vært ute etter ting av større verdi, sier Askeland.

Innbruddet er anmeldt.